Willy Burmester

Carl Adolph Wilhelm ”Willy” Burmester (16. maaliskuuta 1869 Hampuri – 16. tammikuuta 1933 Hampuri) oli saksalainen viulutaiteilija.Burmester, Carl Adolph Wilhelm. Deutsche Biographie. Häntä pidettiin aikanaan opettajansa Joseph Joachimin jälkeen merkittävimpänä saksalaisena viulutaiteilijana. Vuosina 1892–1895 hän työskenteli Helsingissä Robert Kajanuksen orkesterin konserttimestarina.Facta 2001, osa 3, p. 25. WSOY 1981.

Jean Sibelius omisti viulukonserttonsa alun pitäen Burmesterille. Aikataulut eivät kuitenkaan sopineet niin että Burmester olisi soittanut ensiesityksessä, joten konserton esitti Helsingin konservatorion viulunsoitonopettaja Viktor Nováček. Sibelius korjasi sävellystä ja tarjosi sitä uudestaan Burmesterin soitettavaksi. Kun esitysajankohta ei taaskaan sopinut, solistiksi astui Berliinin kuninkaallisen Hoviorkesterin (nyk. Staatskapelle Berlin) konserttimestari Karel Halíř. Burmester loukkaantui syvästi ja ilmoitti, ettei tule koskaan soittamaan sävellystä. Niinpä Sibelius omisti sen unkarilaiselle viulistille, silloiselle ihmelapselle Ferenc Vecseylle.Tawaststjerna (1967), s. 271–272.

Burmesterin puoliso vuodesta 1894 oli Konrad ja Edvard Fazerin sisar pianisti Naëma Fazer.Otavan Iso Musiikkitietosanakirja 1, s. 508. Helsinki 1976. 

Burmester kirjoitti omaelämäkerran Fünfzig Jahre Künstlerleben (1926).Deutsche Nationalbibliothek.

 Lähteet 

Luokka:Saksalaiset viulistit
Luokka:Vuonna 1869 syntyneet
Luokka:Vuonna 1933 kuolleet